《送睦州丁郎中》
宋代·张伯玉

雨后桐江木叶稀，坐棠无事枕閒欹。
扁舟几忍严君钓，古壁多逢沈令诗。
夜静好当轮省宿，晓寒堪忆趁朝时。
山城寂寞郎官贵，想对秋风动所思。

作者简介：建州建安人，字公达。第进士。尝为苏州郡从事。仁宗嘉祐中为御史，出知太平府，后为司封郎中。工诗善饮，时号张百杯，又曰张百篇。有《蓬莱集》。